Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784" \o "Zakon o delovnih razmerjih (ZDR-1)" \t "_blank), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930" \o "Zakon o zaposlovanju, samozaposlovanju in delu tujcev" \t "_blank) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A, 202/21 – odl. US, 15/22 in 54/22- ZUPŠ-1; v nadaljnjem besedilu: ZDR-1) ter tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411" \t "_blank" \o "Zakon o javnih uslužbencih (uradno prečiščeno besedilo)) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb; nadaljnjem besedilu: ZJU)

**Ministrstvo za obrambo**, Vojkova cesta 55, 1000 Ljubljana **objavlja javno objavo** za zasedbo prostega uradniškega delovnega mesta

**»VIŠJI SVETOVALEC« (m/ž) v**

**Direktoratu za logistiko, Sektorju za gospodarjenje z nepremičninami, Oddelku za investicijske projekte in vzdrževanje nepremičnin (šifra DM 103082),**

**za določen čas, s polnim delovnim časom.**

Kandidati, ki se bodo prijavili na uradniško delovno mesto, morajo izpolnjevati naslednje pogoje:

**Zahtevana izobrazba**:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja),
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja),
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

**Zahtevane delovne izkušnje**:

* 5 let

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.**

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja) ali doktorat.

**Posebni pogoji:**

* dovoljenje za dostop do tajnih podatkov stopnje »interno« (I, I-E, I-N),
* obvezno usposabljanje za imenovanje v naziv.

Pri izbranem kandidatu se bo preverjalo, ali ima opravljeno usposabljanje za imenovanje v naziv v skladu s prvim odstavkom 89. člena ZJU. Kot opravljeno usposabljanje se šteje tudi opravljen strokovni izpit za imenovanje v naziv ali udeležba na pripravah za strokovni izpit za imenovanje v naziv na podlagi določb XXII. poglavja ZJU, ki je prenehalo veljati. V nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi opraviti obvezno usposabljanje za imenovanje v naziv, na katero ga bo napotil predstojnik.

**Želena znanja, sposobnosti in lastnosti:**

* angleški jezik SLP 2221.

**Delovne naloge:**

|  |
| --- |
| * sodelovanje pri oblikovanju sistemskih rešitev in drugih najzahtevnejših gradiv, |
| * samostojna priprava zahtevnih analiz, razvojnih projektov, informacij, poročil in drugih zahtevnih gradiv, |
| * vodenje zahtevnejših investicijskih in vzdrževalnih projektov, |
| * opravljanje drugih nalog po odredbi nadrejenega. |

**Prijava na delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga tega javnega natečaja, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev.**

Izbirni postopek bo potekal v več kot eni fazi (z izločanjem kandidatov), kjer se bodo med drugim upoštevale delovne izkušnje, usposobljenost ter poznavanje investicijskih projektov in vzdrževanja nepremičnin.

**Prijava se vloži na posebnem priloženem obrazcu »Vloga za zaposlitev«. Prijave, ki ne bodo vsebovale navedenega obrazca ne bodo uvrščene v izbirni postopek.**

**Prijava za prosto delovno mesto mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
2. pisno izjavo o izpolnjevanju pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu);
3. izjavo kandidata, da:

* je državljan Republike Slovenije s stalnim prebivališčem v Republiki Sloveniji,
* nima dvojnega državljanstva,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo, št. 95/2015 in št. 139/2020);
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »interno« skladno z Zakonom o tajnih podatkih (Uradni list RS, št. 50/06 - uradno prečiščeno besedilo, št. 9/10, 60/11 in 8/20), če kandidat ustreznega dovoljenja še nima;
3. izjavo, da za namen te javne objave dovoljuje Ministrstvu za obrambo pridobitev podatkov iz 4. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi navedb v prijavi, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list RS, št. 139/06, s spremembami in dopolnitvami) se v izbirni postopek ne uvrsti kandidat, ki ne izpolnjuje objavljenih pogojev. Komisija bo obravnavala samo pravočasne in popolne vloge. Nepopolne vloge ne bodo uvrščene v izbirni postopek.

Izbranemu kandidatu se bodo na delovnem mestu določile pravice in dolžnosti glede na uradniški naziv višji svetovalec II (izhodiščni plačni razred: 38 oz. 1.964,17 evra bruto), z možnostjo napredovanja v naziv višji svetovalec I.

Z izbranim kandidatom bo sklenjeno delovno razmerje za **določen čas** s polnim delovnim časom, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov.

Delo se bo opravljalo na sedežu Direktoratu za logistiko, Sektorju za gospodarjenje z nepremičninami, Oddelku za investicijske projekte in vzdrževanje nepremičnin, na naslovu Vojkova cesta 61 v Ljubljani, oziroma na območju delovanja Ministrstva za obrambo.

Kandidate vabimo, da vložijo prijavo v pisni obliki (**OBVEZNO NA PRILOŽENEM OBRAZCU “VLOGA ZA ZAPOSLITEV”**), ki jo pošlje v zaprti ovojnici **z označbo**: »Za javno objavo na prosto delovno mesto »VIŠJI SVETOVALEC«, **št. 110-70/2023« na naslov**: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 3 dni po** objavi na spletnem portalu državne uprave GOV.SI in Zavodu Republike Slovenije za zaposlovanje, torej do vključno **14. 4. 2023** (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na **elektronski naslov** [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končani javni objavi bo objavljeno na spletem državnem portalu GOV.SI (gov.si/zbirke/delovna-mesta/).

Informacije o prostem delovnem mestu lahko dobite na telefonski številki (01) 471 22 00 pri Tatjani Fireder Bučalič.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.